Natten til onsdag forsvandt en 80-årig dement kvinde fra et plejehjem i Als syd for Øster Hurup. Kvinden forlod plejehjemmet kun iført nattøj, og hun forsvandt mellem klokken 02 og 04 i nat fra plejecentret Teglgaarden på Kirkevej i Als, det oplyser Nordjyllands Politi. Omkring klokken 5.57 onsdag morgen blev kvinden så fundet igen af en hundepatrulje fra politiet i nærheden af plejecentret. Hun var temmelig underafkølet som følge af sin natlige gåtur. Efter hun blev fundet, blev den 80-årige kvinde straks bragt til hospitalet. Nordjyllands Politi oplyser dog, at hun ikke er kommet noget alvorligt til.

Referat:
En 80-årig dement kvinde forsvandt natten til onsdag fra et plejehjem i Als. Hun blev fundet tidligt i morges.